George Woods

George Roger Woods (11. helmikuuta 1943 Portageville, Missouri, Yhdysvallat – 30. elokuuta 2022) oli yhdysvaltalainen kuulantyöntäjä ja olympiamitalisti.

Woods saavutti kuulantyönnössä olympiahopeaa Méxicossa 1968 tuloksella 20,12 m, jonka hän teki ensimmäisellä työnnöllään. Münchenin 1972 olympialaisissa hän sai toistamiseen hopeaa tuloksella 21,17 m. Ennätyksellisen tasaisessa kilpailussa Wladyslaw Komar voitti Woodsin vain yhdellä senttimetrillä kun taas Hartmut Briesenick ja Hans-Peter Gies hävisivät hänelle kolmella senttimetrillä.

Woods ylitti kaikkien aikojen ensimmäisenä kuulantyöntäjänä 22 metrin rajan tehdessään Inglewoodissa 8. helmikuuta 1974 tuloksen 22,01 m. Kyseessä oli sisäratatulos, joten sitä ei hyväksytty viralliseksi maailmanennätykseksi. Montréalin 1976 olympialaisissa Woods sijoittui seitsemänneksi tuloksella 20,26 m.

Lähteet

Viitteet

Yhdysvaltalaiset kuulantyöntäjät
Yhdysvaltalaiset olympiamitalistit
Vuonna 1943 syntyneet
Vuonna 2022 kuolleet